વડગામ ધારાસભ્ય અને દલિત નેતા જિજ્ઞેશ મેવાણીને બુધવારે ફોન ઉપર ગોળીથી મારી નાંખવાની ધમકી મળતાં ચકચાર મચી જવા પામી છે. આ અંગે પ્રાપ્ત થતી વિગતો મુજબ બુધવારે જિજ્ઞેશ મેવાણીના ફોન ઉપર 8244 ઉપરથી રિંગ વાગતા તેમના પીએ કૌશિકભાઇ પરમારએ ફોન રિસિવ કર્યો હતો. જેમાં સામેથી હિન્દી ભાષી શખ્સે જીજ્ઞેશ મેવાણીસે બાત કરાવો તેમ કહ્યું હતુ. જોકે, પીએએ તેની પૃચ્છા કરતાં આ શખ્સે ઓસ્ટ્રેલીયાસે રવિ પુજારી બાત કર રહા હું તેમ કહ્યુ હતુ.